ન્યૂયોર્ક: સૌથી પહેલા તો એક ગુજરાતી તરીકે ચોક્કસ ગર્વ થાય કે ન્યૂયોર્કના ઐતિહાસિક મેડિસન સ્ક્વેર ગાર્ડનમાં જે માત્ર સ્ટાર્સ, કલાકાર, પોપ સ્ટાર્સ માટે જ ઊભરાતું હતું તે ભારતના વડાપ્રધાન નરેન્દ્ર મોદીને સાંભળવા માટે ઊભરાયું. એટલું જ નહીં મેડિસન સ્ક્વેર ગાર્ડનમાં લગભગ 18000 ભારતીય મૂળના લોકોથી ખીચોચીચ ભરાયું હતું, આ ઉપરાંત ટાઇમ્સ સ્ક્વેર પણ પ્રવાસી ભારતીયોથી ઊભરાઇ ગયું હતું, આ માત્રને માત્ર ભારતના વડાપ્રધાન નરેન્દ્ર મોદીને સાંભળવા માટે. સામાન્ય રીતે મોદીને સાંભળા માટે હજારોની સંખ્યામાં લોકો ઊમટી પડે છે એ સામાન્ય બાબત છે પરંતુ આવી જ સ્થિતિ જ્યારે બીજા દેશમાં જોવા મળે તો એક ભારતીય તરીકે ચોક્કસ આપણે ગર્વાન્વિત થઇ ઊઠીએ.